CELEX: 32010D0115
Language: lv
Date: 2010-02-23 00:00:00
Title: 2010/115/ES: Komisijas Lēmums ( 2010. gada 23. februāris), ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem (izziņots ar dokumenta numuru C(2010) 972) (Dokuments attiecas uz EEZ)

25.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 48/12
            
         KOMISIJAS LĒMUMS
   (2010. gada 23. februāris),
   ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem
   (izziņots ar dokumenta numuru C(2010) 972)
   (Dokuments attiecas uz EEZ)
   (2010/115/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2000. gada 18. septembra Direktīvu 2000/53/EK par nolietotiem transportlīdzekļiem (1) un jo īpaši tās 4. panta 2. punkta b) apakšpunktu,
   tā kā:
   
               (1)
            
            
               Ar Direktīvu 2000/53/EK ir aizliegts izmantot svinu, dzīvsudrabu, kadmiju vai sešvērtīgo hromu to transportlīdzekļu materiālos un detaļās, kurus laiž tirgū pēc 2003. gada 1. jūlija, izņemot gadījumus saskaņā ar nosacījumiem, kas minēti direktīvas II pielikumā. Saskaņā ar Direktīvas 2000/53/EK 4. panta 2. punkta b) apakšpunktu Komisijai minētās direktīvas II pielikums regulāri ir jāpielāgo tehnikas un zinātnes attīstībai.
            
         
               (2)
            
            
               Direktīvas 2000/53/EK II pielikumā iekļauts to transportlīdzekļu un detaļu saraksts, uz kuriem neattiecas direktīvas 4. panta 2. punkta a) apakšpunktā noteiktais aizliegums. Transportlīdzekļos, kas tirgū laisti pirms dienas, līdz kurai izņēmums ir spēkā, svins, dzīvsudrabs, kadmijs vai sešvērtīgais hroms var būt Direktīvas 2000/53/EK II pielikumā norādītajos materiālos un detaļās. Komisijas 2008. gada 1. augusta Lēmumā 2008/689/EK, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem (2), norādīts, ka attiecībā uz 8.a ierakstā minēto lodmetālu elektronisko shēmu platēs un citās elektroietaisēs, izņemot uz stikla, un 8.b ierakstā minēto lodmetālu elektroietaisēs uz stikla izņēmumi jāpārskata 2009. gadā.
            
         
               (3)
            
            
               Tehniskajā un zinātniskajā novērtējumā ir uzskatāmi parādīts, ka šie divi izņēmumi jāiedala desmit konkrētākos lietojumos. No šiem desmit lietojumiem pieciem materiāliem un detaļām, kas satur svinu, jāturpina īslaicīgi nepiemērot Direktīvas 2000/53/EK 4. panta 2. punkta a) apakšpunktā minēto aizliegumu, jo no tehniskā vai zinātniskā viedokļa joprojām nav iespējams izvairīties no šo vielu izmantošanas šajos konkrētajos materiālos un detaļās. Tāpēc ir lietderīgi pagarināt šo izņēmumu termiņu, līdz kļūst iespējams izvairīties no šo aizliegto vielu izmantošanas.
            
         
               (4)
            
            
               Pārējiem pieciem materiāliem un detaļām, kas satur svinu, jāturpina nepiemērot Direktīvas 2000/53/EK 4. panta 2. punkta a) apakšpunktā minēto aizliegumu, nenosakot termiņu, jo no tehniskā vai zinātniskā viedokļa nav iespējams izvairīties no šo vielu izmantošanas šajos konkrētajos materiālos un detaļās un tuvākajā nākotnē nav paredzēts reāli ieviest alternatīvus risinājumus. Šie izņēmumi ir jāpārskata 2014. gadā, ņemot vērā tehnikas un zinātnes attīstību, lai novērtētu, kad būs iespējams izvairīties no šo vielu izmantošanas. Izņēmums attiecībā uz svinu stikllodējumos ar elektroiekārtām saistītajos lietojumos, izņemot laminēšanas glazēšanu, jāpārskata līdz 2012. gada 1. janvārim, jo aizstājēji šim lietojumam pastāv, taču vēl jāpārbauda un jāapstiprina to tehniskās īpašības.
            
         
               (5)
            
            
               Attiecībā uz svinu un svina savienojumiem, kurus izmanto par sastāvdaļu metālu elastomēra saistvielās elektropārvades lietojumiem ar svina saturu līdz 0,5 % masas, izņēmuma termiņš nav jāpagarina, jo tagad ir iespējams izvairīties no svina izmantošanas šāda veida lietojumos.
            
         
               (6)
            
            
               Direktīvas 2000/53/EK II pielikumā noteikts, ka rezerves detaļām, kuras laistas tirgū pēc 2003. gada 1. jūlija un kuras izmanto transportlīdzekļiem, kas laisti tirgū pirms 2003. gada 1. jūlija, nav jāpiemēro Direktīvas 2000/53/EK 4. panta 2. punkta a) apakšpunktā minētais aizliegums. Saskaņā ar šo izņēmumu transportlīdzekļus, kas tirgū laisti, pirms stājies spēkā 4. panta 2. punkta a) apakšpunktā minētais aizliegums, atļauts remontēt, izmantojot rezerves detaļas, kuras atbilst transportlīdzeklī sākotnēji iebūvēto detaļu kvalitātes un drošības prasībām.
            
         
               (7)
            
            
               Direktīvas 2000/53/EK II pielikumā minētais izņēmums neattiecas uz to transportlīdzekļu rezerves detaļām, kas tirgū laisti pēc 2003. gada 1. jūlija un pirms dienas, līdz kurai ir spēkā attiecīgais minētās direktīvas II pielikumā paredzētais izņēmums. Tādējādi minētajiem transportlīdzekļiem paredzētajās rezerves detaļās nedrīkst būt smagie metāli – pat tad, ja ar tām aizstāj smagos metālus saturošas detaļas, kuras ietilpa sākotnējā komplektācijā.
            
         
               (8)
            
            
               Atsevišķos gadījumos transportlīdzekļa remontu nav iespējams veikt, neizmantojot oriģinālās rezerves detaļas, jo būtu jāmaina visu transportlīdzekļa sistēmu dimensiju un funkcionālie parametri. Šādas rezerves detaļas nevar iebūvēt transportlīdzekļu sistēmās, kas sākotnēji ražotas no detaļām, kas satur smagos metālus, tādējādi nav iespējams saremontēt minētos transportlīdzekļus, kā rezultātā tie būtu priekšlaicīgi ekspluatācijai nederīgi. Patērētāju drošības apsvērumu dēļ un ņemot vērā vides ieguvumus, ko rada produkta ekspluatācijas laika pagarināšana, ir lietderīgi atļaut veikt šo transportlīdzekļu detaļu remontu, izmantojot oriģinālās detaļas.
            
         
               (9)
            
            
               Tādēļ atbilstīgi jāgroza Direktīva 2000/53/EK.
            
         
               (10)
            
            
               Šajā lēmumā paredzētie pasākumi ir saskaņā ar atzinumu, ko izdevusi komiteja, kura izveidota atbilstīgi 18. panta 1. punktam Eiropas Parlamenta un Padomes 2006. gada 5. aprīļa Direktīvā 2006/12/EK par atkritumiem (3),
            
         IR PIEŅĒMUSI ŠO LĒMUMU.
   1. pants
   Direktīvas 2000/53/EK II pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2010. gada 23. februārī
      
         
            Komisijas vārdā –
         
         
            Komisijas loceklis
         
         Janez POTOČNIK
      
   
   
      (1)  OV L 269, 21.10.2000., 34. lpp.
   
      (2)  OV L 225, 23.8.2008., 10. lpp.
   
      (3)  OV L 114, 27.4.2006., 9. lpp.
   
      PIELIKUMS
      
         
            “II PIELIKUMS
            
               Materiāli un detaļas, kurām nepiemēro 4. panta 2. punkta a) apakšpunktu
            
            
                        Materiāli un detaļas
                     
                     
                        Izņēmuma darbības joma un spēkā esamības termiņš
                     
                     
                        Marķējami vai citādi identificējami saskaņā ar 4. panta 2. punkta b) apakšpunkta iv) punktu
                     
                  
                        
                           Svins kā leģētājelements
                        
                     
                  
                        
                                    1.
                                 
                                 
                                    Mehāniskai apstrādei paredzēts tērauds un cinkotais tērauds ar svina saturu līdz 0,35 % masas
                                 
                              
                     
                         
                     
                     
                         
                     
                  
                        
                                    2.a
                                 
                                 
                                    Mehāniskai apstrādei paredzēts alumīnijs ar svina saturu līdz 2 % masas
                                 
                              
                     
                        Rezerves detaļas transportlīdzekļiem, kas tirgū laisti pirms 2005. gada 1. jūlija
                     
                     
                         
                     
                  
                        
                                    2.b
                                 
                                 
                                    Alumīnijs ar svina saturu līdz 1,5 % masas
                                 
                              
                     
                        Rezerves detaļas transportlīdzekļiem, kas tirgū laisti pirms 2008. gada 1. jūlija
                     
                     
                         
                     
                  
                        
                                    2.c
                                 
                                 
                                    Alumīnijs ar svina saturu līdz 0,4 % masas
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Vara sakausējums, kurā svina masas daļa ir līdz 4 %
                                 
                              
                     
                         
                     
                     
                         
                     
                  
                        
                                    4.a
                                 
                                 
                                    Gultņu ieliktņi un bukses
                                 
                              
                     
                        Rezerves detaļas transportlīdzekļiem, kas tirgū laisti pirms 2008. gada 1. jūlija
                     
                     
                         
                     
                  
                        
                                    4.b
                                 
                                 
                                    Gultņu ieliktņi un bukses dzinējos, transmisijās un gaisa kondicionēšanas sistēmu kompresoros
                                 
                              
                     
                        2011. gada 1. jūlijs, bet pēc tam – rezerves detaļas transportlīdzekļiem, kas tirgū laisti pirms 2011. gada 1. jūlija
                     
                     
                         
                     
                  
                        
                           Svins un tā savienojumi detaļās
                        
                     
                  
                        
                                    5.
                                 
                                 
                                    Akumulatori
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Vibrācijas slāpētāji
                                 
                              
                     
                         
                     
                     
                        X
                     
                  
                        
                                    7.a
                                 
                                 
                                    Vulkanizējošas vielas un stabilizatori bremžu, degvielas un gaisa dzesēšanas šļūteņu ražošanai izmantojamajiem elastomēriem, šasijas un dzinēja balsta elastomēru/metāla detaļas
                                 
                              
                     
                        Rezerves detaļas transportlīdzekļiem, kas tirgū laisti pirms 2005. gada 1. jūlija
                     
                     
                         
                     
                  
                        
                                    7.b
                                 
                                 
                                    Vulkanizējošas vielas un stabilizatori bremžu, degvielas un gaisa dzesēšanas šļūteņu ražošanai izmantojamajiem elastomēriem, šasijas un dzinēja balsta elastomēru/metāla detaļas ar svina saturu līdz 0,5 % masas
                                 
                              
                     
                        Rezerves detaļas transportlīdzekļiem, kas tirgū laisti pirms 2006. gada 1. jūlija
                     
                     
                         
                     
                  
                        
                                    7.c
                                 
                                 
                                    Elastomēra saistvielas elektropārvades lietojumos ar svina saturu līdz 0,5 % masas
                                 
                              
                     
                        Rezerves detaļas transportlīdzekļiem, kas tirgū laisti pirms 2009. gada 1. jūlija
                     
                     
                         
                     
                  
                        
                                    8.a
                                 
                                 
                                    Svins lodmetālos elektrisko un elektronisko detaļu piestiprināšanai elektronisko shēmu platēm un svins detaļu izvadu pārklājumos, izņemot alumīnija oksīdkondensatoros, detaļu spraudņiem un uz elektronisko shēmu platēm
                                 
                              
                     
                        Transportlīdzekļi, kuru tips apstiprināts pirms 2016. gada 1. janvāra, un šiem transportlīdzekļiem paredzētas rezerves detaļas
                     
                     
                        X (1)
                        
                     
                  
                        
                                    8.b
                                 
                                 
                                    Svins lodmetālos, ko izmanto elektroietaisēs, izņemot lodēšanai uz elektroniskajām shēmas platēm vai stikla
                                 
                              
                     
                        Transportlīdzekļi, kuru tips apstiprināts pirms 2011. gada 1. janvāra, un šiem transportlīdzekļiem paredzētas rezerves detaļas
                     
                     
                        X (1)
                        
                     
                  
                        
                                    8.c
                                 
                                 
                                    Svins alumīnija oksīdkondensatoru izvadu pārklājumos
                                 
                              
                     
                        Transportlīdzekļi, kuru tips apstiprināts pirms 2013. gada 1. janvāra, un šiem transportlīdzekļiem paredzētas rezerves detaļas
                     
                     
                        X (1)
                        
                     
                  
                        
                                    8.d
                                 
                                 
                                    Svins, ko izmanto lodēšanai uz stikla gaisa masas patēriņa sensoros
                                 
                              
                     
                        Transportlīdzekļi, kuru tips apstiprināts pirms 2015. gada 1. janvāra, un šiem transportlīdzekļiem paredzētas rezerves detaļas
                     
                     
                        X (1)
                        
                     
                  
                        
                                    8.e
                                 
                                 
                                    Svins lodmetālos ar augstu kušanas temperatūru (t. i., svina sakausējumi ar svina saturu 85 % vai vairāk)
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8.f
                                 
                                 
                                    Svins, ko izmanto kontaktsaderīgu savienotāju sistēmās
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8.g
                                 
                                 
                                    Svins lodmetālos stabilu elektrisko savienojumu izveidei starp pusvadītāja mikroshēmu un datu nesēju integrētajās flip-chip pakotnēs
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8.h
                                 
                                 
                                    Svins lodmetālā dzesinātāju piestiprināšanai radiatoriem pusvadītāju spēka ierīcēm ar shēmas projekcijas izmēru vismaz 1 cm2 un nominālo strāvas blīvumu vismaz 1 A/mm2 silīcija virsmas
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8.i
                                 
                                 
                                    Svins stikllodējumos ar elektroiekārtām saistītajiem lietojumiem, izņemot laminēšanas glazēšanu
                                 
                              
                     
                        Transportlīdzekļi, kuru tips apstiprināts pirms 2013. gada 1. janvāra, un šiem transportlīdzekļiem paredzētas rezerves detaļas (3)
                        
                     
                     
                        X (1)
                        
                     
                  
                        
                                    8.j
                                 
                                 
                                    Svins stikllodējumos laminēšanas glazēšanai
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    9.
                                 
                                 
                                    Vārstu ligzdas
                                 
                              
                     
                        Rezerves detaļas pirms 2003. gada 1. jūlija izstrādātiem dzinēju veidiem
                     
                     
                         
                     
                  
                        
                                    10.
                                 
                                 
                                    Svinu saturošas elektriskas detaļas stikla vai keramikas matricās, izņemot spuldžu stiklu un aizdedzes sveču stikllodējumos
                                 
                              
                     
                         
                     
                     
                        X (4) (detaļām, izņemot pjezo dzinējos)
                     
                  
                        
                                    11.
                                 
                                 
                                    Pirotehniskie ierosinātāji
                                 
                              
                     
                        Transportlīdzekļi, kuru tips apstiprināts pirms 2006. gada 1. jūlija, un šiem transportlīdzekļiem paredzētas rezerves detaļas
                     
                     
                         
                     
                  
                        
                           Sešvērtīgais hroms
                        
                     
                  
                        
                                    12.a
                                 
                                 
                                    Korozijas aizsargpārklājumi
                                 
                              
                     
                        Rezerves detaļas transportlīdzekļiem, kas tirgū laisti pirms 2007. gada 1. jūlija
                     
                     
                         
                     
                  
                        
                                    12.b
                                 
                                 
                                    Korozijas aizsargpārklājumi šasijas skrūvēm un uzgriežņiem
                                 
                              
                     
                        Rezerves detaļas transportlīdzekļiem, kas tirgū laisti pirms 2008. gada 1. jūlija
                     
                     
                         
                     
                  
                        
                                    13.
                                 
                                 
                                    Absorbcijas ledusskapji autofurgonos
                                 
                              
                     
                         
                     
                     
                         
                     
                  
                        
                           Dzīvsudrabs
                        
                     
                  
                        
                                    14.a
                                 
                                 
                                    Priekšējiem lukturiem paredzētas gāzizlādes lampas
                                 
                              
                     
                        Transportlīdzekļi, kuru tips apstiprināts pirms 2012. gada 1. jūlija, un šiem transportlīdzekļiem paredzētas rezerves detaļas
                     
                     
                         
                     
                  
                        
                                    14.b
                                 
                                 
                                    Vadības paneļa apgaismojuma luminiscences lampas
                                 
                              
                     
                        Transportlīdzekļi, kuru tips apstiprināts pirms 2012. gada 1. jūlija, un šiem transportlīdzekļiem paredzētas rezerves detaļas
                     
                     
                         
                     
                  
                        
                           Kadmijs
                        
                     
                  
                        
                                    15.
                                 
                                 
                                    Elektrisko transportlīdzekļu akumulatori
                                 
                              
                     
                        Rezerves detaļas transportlīdzekļiem, kas tirgū laisti pirms 2008. gada 31. decembra
                     
                     
                         
                     
                  
               Piezīmes:
            
            Svinam, sešvērtīgajam hromam un dzīvsudrabam ir pieļaujama maksimālā koncentrācija līdz 0,1 % masas katrā homogēnā materiālā; kadmijam tā ir pieļaujama līdz 0,01 % masas katrā homogēnā materiālā.
            To transportlīdzekļu detaļu atkārtota izmantošana, kas bija pieejami tirgū izņēmuma spēkā esamības dienā, ir atļauta bez ierobežojuma, jo uz to neattiecas 4. panta 2. punkta a) apakšpunkts.
            Direktīvas 4. panta 2. punkta a) apakšpunkta noteikumi (5) neattiecas uz rezerves detaļām, kuras laistas tirgū pēc 2003. gada 1. jūlija un kuras izmanto transportlīdzekļiem, kas laisti tirgū pirms 2003. gada 1. jūlija.
         
      
      
         (1)  Demontāža, ja saskaņā ar 10. ierakstu ir pārsniegta robežvērtība 60 g uz transportlīdzekli. Šā punkta piemērošanai neņem vērā elektroniskās iekārtas, ko nav uzstādījis ražotājs ražošanas procesā.
      
         (2)  Šis izņēmums tiks pārskatīts 2014. gadā.
      
         (3)  Šis izņēmums tiks pārskatīts līdz 2012. gada 1. janvārim.
      
         (4)  Demontāža, ja saskaņā ar 8.a līdz 8.j ierakstu ir pārsniegta robežvērtība 60 g uz transportlīdzekli. Šā punkta piemērošanai neņem vērā elektroniskās iekārtas, ko nav uzstādījis ražotājs ražošanas procesā.
      
         (5)  Šis noteikums neattiecas uz riteņu balansēšanas atsvariem, elektromotoru ogļu sukām un bremžu uzlikām.”